پٹسبرگ کے کنیسہ میں فائرنگ

27 اکتوبر 2018ء کو پٹسبرگ، پنسلوانیا کے علاقے اسکوئرل ہِل میں واقع ٹری آف لائف (شجر حیات) – اور لسیمخا نامی کنیسہ میں جب روزِ سبت کی صبح کی اور برت ملاہ (یہودی ختنے) کی رسومات جاری تھیں کہ اندھا دھند فائرنگ شروع ہوئی۔ گیارہ افراد جاں بحق اور چھ زخمی ہو گئے۔ واحد مشتبہ شخص 46 سالہ رابرٹ بوورز کو گرفتار کیا گیا اور 29 وفاقی جرائم اور 36 ریاست کے جرائم اس پر عائد کیے گئے۔

ایک غیر سرکاری یہودی تنظیم اینٹی ڈیفیمیشن لیگ نے ایک بیان میں کہا ہے ”ریاست ہائے متحدہ امریکا کی تاریخ میں یہودی برادری پر ہونے والا سب سے بڑا مہلک حملہ ہے۔“Timothy Gardner, Jeff Mason, David Brunnstrom (27 اکتوبر 2018)۔ Trump says Pittsburgh shooting has little to do with gun laws. روئٹرز اخذ شدہ: 28 اکتوبر 2018.

 واقعہ 
مسلح آدمی کا حلیہ "گھنی داڑھی والا تندرست سفید فام" بتایا گیا ج عمارت میں تقریباً 9 بج کر 50 منٹ پر داخل ہوا اور فائرنگ شروع کرنے سے قبل چِلایا "تمام یہودی مر جائیں!" اور 20 منٹ تک فائرنگ کرتا رہا۔ فائرنگ یومِ سبت اور برت ملاہ (یہودی ختنہ) کی طے شدہ رسومات کے دوران ہوئی۔ پٹسبرگ کی یہودی فیڈریشن کے ایک رکن نے، نامہ نگاروں کو بتایا کہ فائرنگ کے وقت 60 سے 100 افراد عمارت کے اندر موجود تھے۔

صبح 9 بج کر 54 منٹ پر فائرنگ کے دوران پولیس کو کنیسہ کے باہر ناکہ پر موجود لوگوں کی جانب سے ٹیلی فون کال موصول ہونے لگیں۔ 9 بج کر 59 منٹ پر پولیس کنیسہ پہنچی۔ 10 بج کر 30 منٹ پر پولیس کی خصوصی ٹیمیں عمارت میں داخل ہوئیں، جن پر حملہ آور شخص نے فائرنگ کی۔ جوابی فائرنگ میں حملہ آور زخمی ہو گیا۔ 11 بج کر 8 منٹ پر مسلح شخص رینگتا ہوا اس کمرے سے باہر آیا جہاں وہ چھپا ہوا تھا، ہتھیار ڈالے اور پولیس کے سامنے اعتراف کیا اور پولیس کو بار بار کہہ رہا تھا کہ: "تمام یہودیوں کو موت کے گھاٹ اتار دینا چاہیے!"۔

 متاثرین 
اس سانحہ میں گیارہ افراد ہلاک ہو گئے تھے، جن میں سب سے نیچلی منزل پہ تین، کنیسہ کے تہ خانے میں چار افراد موقع پر ہی دم توڑ گئے۔ مرنے والوں میں، دو سگے بھائی اور ایک شادی شدہ جوڑا بھی شامل تھا۔ اور چار پولیس افسران سمیت کم از کم چھ زخمی ہو گئے۔ اکثر متاثرین کو یو پی ایم سی پریسبیٹیرین ہسپتال اور یو پی ایم سی مرسی لے جایا گیا جبکہ رابرٹ بوورز یعنی حملہ آور کو الیگنی جنرل ہسپتال لے جایا گیا۔

11 متاثرین جو ہلاک ہو گئے تھے درج ذیل ہیں:

 جوئیس فینبرگ، 75 سالہ
 رِچ گوٹفرائڈ، 65 سالہ
 روز میلنگر، 97 سالہ
 ڈاکٹر جیری ریبینووٹز، 66 سالہ
 سیسل روسینتھل، 59 سالہ
 ڈیوڈ روسینتھل، 54 سالہ
 برنائس سائمن، 84 سالہ
 سِلوین سائمن، 86 سالہ
 ڈینیل اسٹین، 71 سالہ
 میلوِن ویکس، 88 سالہ
 اِرونگ ینگر، 69 سالہ

 حملہ آور 
46 سالہ رابرٹ بوورز نے سوشل میڈیا ویب سائٹ گیب پر جنوری 2018ء میں ”onedingo“ کے نام سے اکاؤنٹ بنایا جس کی تفصیل میں لکھا تھا کہ ”یہودی شیطان کے بچے ہیں (یوحنا: 8: 44) --- --- خُداوند یسوع مسیح نے گوشت پوست میں آنا ہے“۔ لگی ہوئی کور فوٹو پر عدد 1488 لکھا تھا جسے نو نازیوں اور سفید فارم برتری پسندوں کی جانب استعمال کیا جاتا تھا۔ بوورز نے سفید نسل کشی کے نظریہ کے بارے پوسٹ بھی کی تھی۔ وہ دوسرے یہود مخالفین، نو نازی اور ہالوکاسٹ کے منکر یوزروں کے مواد کو بھی ری پوسٹ کرتا رہا، اس نے صدر ڈونلڈ ٹرمپ پر بھی تنقید کی کہ وہ عالمگیریت پسند ہے جبکہ اسے قوم پرست ہونا چاہیے۔ اور اس کے بارے میں مانا جاتا ہے کہ وہ یہودیوں کے قابو میں ہے۔ ایک اور پیغام میں، بوورز نے شائع کیا کہ "کوئی #MAGA [امریکا کو پھر سے عظیم بناؤ] نہیں ہو سکتا جب تک یہودی دخل اندازی رہے گی۔"

حملے سے ایک ماہ پہلے، رابرٹ بوورز نے نشانے کی پریکٹس کے نتائج کی تصاویر پوسٹ کیں اور تین پستولوں کی ایک تصویر شائع کی جنہیں اس نے گلاک فیملی کا نام دیا۔ اس پوسٹ میں اس نے 357 ایس آئی جی دستی پستول کی گلاک 31، گلاک 32 اور گلاک 33 کے طور پر نشان دہی کی۔

سانحے کے بعد، گیب نے ایف بی آئی سے رابطہ کیا اور مشتبہ رابرٹ بوورز کی پروفائل کو معطل کیا اور فوجداری تحقیقات میں تعاون کی یقیں دہانی کرائی۔

 ردِ عمل 
بائیں|تصغیر|گورنر ٹوم ولف فائرنگ کے بارے میں ایک بیان دیتے ہوئے۔

پنسلوانیا کے گورنر نے ٹویٹر کے ایک پیغام میں اظہار تعزیت کیا۔ امریکی صدر ٹرمپ نے بھی افسوس کا اظہار کرتے ہوئے سانحے کو ”ہولناک“ قرار دیا۔ انھوں نے مسلح شخص کو فاسق اور اس کے عمل کو سراسر شیطانی قرار دیا۔ ان کا مزید کہنا تھا کہ ”اگر کنیسہ کے باہر مسلح گارڈ تعینات ہوتا تو وہ اسے روک لیتا“ـ

 حواشی 

 حوالہ جات 

زمرہ:پنسلوانیا میں 2018ء
زمرہ:پنسلوانیا میں آتشیں اسلحہ سے اموات
زمرہ:پٹسبرگ میں 2010ء کی دہائی
زمرہ:پٹسبرگ میں یہود اور یہودیت
زمرہ:ریاستہائے متحدہ میں سفید فام قوم پرستی
زمرہ:ریاستہائے متحدہ میں عبادت گاہوں پر حملے
زمرہ:ریاستہائے متحدہ میں خون ریزیاں
زمرہ:عبادت کے مقامات پر قتل عام
زمرہ:قوم پرست دہشت گردی
زمرہ:نو فسطائی دہشت گرد واقعات
زمرہ:ڈونلڈ ٹرمپ کی صدارت
زمرہ:ریاست ہائے متحدہ میں دہشت گردی
زمرہ:صفحات مع گراف
زمرہ:یہودیت میں 2018ء
زمرہ:نفرت پر مبنی جرائم
زمرہ:ضد سامیت بلحاظ ملک
زمرہ:ریاستہائے متحدہ میں یہود اور یہودیت
زمرہ:ضد سامیت
زمرہ:ریاستہائے متحدہ میں ضد سامیت
زمرہ:2018ء میں خون ریزیاں
زمرہ:ٹرمپ انتظامیہ کے تنازعات
زمرہ:2018ء میں ریاستہائے متحدہ میں قتل
زمرہ:ریاستہائے متحدہ میں بڑے پیمانے پر فائرنگ
زمرہ:پٹسبرگ کی تاریخ
زمرہ:2018ء میں دہشت گرد واقعات
زمرہ:ریاست ہائے متحدہ میں دہشت گردی کے واقعات
زمرہ:ریاستہائے متحدہ امریکا میں 2018ء
زمرہ:قاتلانہ اموات
زمرہ:تاریخ پنسلوانیا
زمرہ:2018ء میں جرائم
زمرہ:پٹسبرگ
زمرہ:پنسلوانیا میں مذہب
زمرہ:مردم کشی
زمرہ:اکتوبر 2018ء کی سرگرمیاں